Den Nord-Cimbriske Tilskuer, 1828-03-11
Udenlandsk. De græsketyrkiske Anliggender. Man seer nu fra Constantinopel, at over 27,000 af de ulykkelige romerskecatholske Armenier ere fordrevne derfra; den østerrigske Gesandts 3de Gange gjentagne Forestillinger: at Freds=Tractaten til Carlowitz giver Østerrig Protectoratet over de Catholske i de tyrkiske Stater, nyttede intet. Siden har (skrives der fra Constantinopel under 26de Jan.) ingen Communication mere, fundet Sted i de sidste otte Dage mellem ham og Reis-Effendi, og de Personer, der omgive den østerrigske Jnternuncius og den preusiske Minister Hr. v. Miltitz, tale om at muligens en Afreise vil blive Tilfældet. Ethvert Fredshaab synes nu at være forsvunden. Musselmændenes fanatiske Raserie mod de Christne opflammes daglig alt mere og mere ved Hattischerifet og Firmans, og det lader som Porten selv anseer Udbrudet af en Krig med Rusland for uundgaaelig: thi da en af Dragomanerne forleden gjorde Reis-Effendi opmærksom paa den Fare Porten udsattes for ved dens nærværende Forholdsregler, svarede denne: "Hvortil hiin Tøven med den engang fattede Beslutning, man vil ødelægge det ottomaniske Rige, og tøver, kun med Udførelsen, troer man at finde os ude væbnet?" Selv de europæiske Magter synes nu at begynde at tænke alvorligt paa Krig, og at den i dette Øieblik er besluttet af maaskee flere end de 3 allierede Magter, lader sig vel neppe betvivle: Saaledes skrives fra Wien, at en Adjutant hos den i Petersburg sig opholdende preusiske Prinds Wilhelm, er indtruffen derfra over Berlin til Wien, hvorfra han begiver sig til Constantinopel, og skal, som man siger, være Overbringer af et preusisk Ultimatum til Divaner, hvis Jkke=Antagelse ligeledes ville bevæge Hr. v. Miltitz til Afreise, de sidste ubehagelige Efterretninger fra Constantinopel skal ogsaa have medbragt en Skrivelse fra den østerrigske Gesandt Hr. von Ottensels, hvori han beder om i nogen Tid at maatte forlade sin Post - Alle russiske Corps af Garden, med Undtagelse af Cavalleriet, havde forladt Petersburg, og var paa Marschen til Rigets sydlige Grændser, Bagagen blev transporteret paa Slæder; og fra Odessa skriver man under 14de Febr., at den russiske Regjering har paa 6 Maaneder fragtet 77 Coffardieskibe, hvoriblandt 22 Østerrigske, for at bringe Tropper og Amunition til Varna og Niada paa den tyrkiske Strandbred af det sorte Hav; alting faaer et mere og meere krigersk Udseende. Selv fra Engeland seer man nu, at et ikke ubetydeligt Troppe-Antal afgaaer til Middelhavet, og Efterretninger fra Paris melde, at Engeland skal officielt have underrettet det franske Cabinet om at 10,000 Mk. engelske Tropper skulle sendes til Morea. Frankerigs hele Sømagt sættes i Activetet: fra Toulon ere flere Fregatter afseilede, 1 Linieskib skal følge, og smaae Krigsfartøier afgaae daglig, og der er givet Ordre til i Brest og Cherbourg at udruste 1 Linieskib, 2 Fregatter, 1 Corvette og 2 Goeletter, saa at Storherren handler meget viselig i, at han, som der skrives fra hans Hovedstad, anlægger i største Hast paa den assiatiske Side et Pallads med Volde og Grave om, for i Tilfælde det skulle gaae alt for galt, og Constantinopel blive beleiret, at kunne begive sig derhen. Det var den 18de Jan. at Grev Johan Capod Jstrias indtraf til Nauplion, strax efter hans Ankomst overgav Grivas Fæstningen. Palymedas til den af Præsidenten udnævnte Commandant. 2 Skibe vare afseilede til Ægina, for at afhente den derværende Regjerings Commission, da Greven har erklæret Nauplion, for Regjeringens Sæde; man frygter ellers for at han ikke skal være forsynet med tilstrækkelige Fonds, der kun skulle beløbe sig til 8000 Pd. St. - Et Brev fra General Church - skrives der fra Triest under 19de Febr. - melder nu at Fortet Bassiladi er indtaget af hans Tropper, dette Fort der blev forsvaret af Grækerne og kostede Tyrkerne saameget Blod, faldt nu igjen i de Græskes Hænder, efter at have været beleiret i 10 Dage, en Bombe fra den græske Flotille under den brave Captain Hastings faldt i Krudtmagazinet og antændte det; Tyrkerne bleve derved saa bestyrtede at de strax overgave sig, Landoperationerne blive fortræffelig understøttede af Hastings, med hvem nu nogle Krigskibe af Nationalflaaden have forenet sig. Gen. Church er nu Herre af Terainet fra Aspropotamos indtil Voniza og har paa sin Marsch befriet Provindserne Calabrita, Gastuni, Bostiza og Patras fra Tyrkerne, forskjellige efter hans Planer foretage ne Expeditioner i det Jndre ere alle lykkelig udførte, græske Troppe-Afdelinger staae nu lige henimod Egnen omkring Athen. Dragomestre er Hovedqvarteret, og der er man forsynet med Alt.